Cannonball Adderley
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Cannonball Adderley var en amerikansk jazzmusiker, altsaksofonist og komponist. Han var kjent for å spille i en utadvendt, bluespåvirket stil.
Adderley gjorde seg gjeldende fra midten av 1950-årene, da han blant annet spilte med Miles Davis og medvirket på det legendariske albumet Kind of Blue (1959). Ellers ledet han egne, etter hvert meget populære grupper, oftest i kvintettformat, med sin bror, kornettisten Nat(haniel) Adderley (1931–2000), som den andre blåseren. Blant hans album kan nevnes Somethin' Else (1958), storselgerne Jazz Workshop Revisited (1963) og Mercy, Mercy, Mercy! Live at 'The Club' (1966), samt Phenix (1975). Adderley hadde mellom 1961 og 1970 fire mindre hits i USA, og én stor hit: Mercy, Mercy, Mercy (11. plass i 1967). Les mer i Store norske leksikon jazz Eksterne lenker Cannonball Adderley